2867 Šteins

2867 Šteins ir neliels galvenās asteroīdu joslas asteroīds, kuru 1969. gadā atklāja Nikolajs Černihs Krimas Astronomiskajā observatorijā Ukrainā. 

Tas ir nosaukts latviešu astronoma Kārļa Šteina vārdā.

Pēc novērojumiem Eiropas Dienvidu observatorijā ir noskaidrots, ka tas ir E tipa asteroīds ar diametru aptuveni 4,6 km. Starpplanētu zondes Rosettas gaismas intensitātes analīze parādīja, ka Šteina rotācijas periods ir aptuveni 6 stundas, asteroīds ir neregulāras formas un tam nav pavadoņu.

 Misijas 
 starpplanētu zonde Rosetta palidoja garām Šteinam 800 km attālumā ar diezgan mazu ātrumu - 8,6 km/s. Šis bija pirmais no diviem asteroīdiem, gar kuriem gāja Rosettas trajektorija - otrais bija daudz lielāks asteroīds 21 Lutēcija, kuru zonde sasniedza 2010. gadā.

 Fiziskie raksturlielumi 
Pēc Rosettas apmeklējuma, Eiropas Dienvidu observatorija aprakstīja Šteinu kā 'dimantu debesīs', jo asteroīdam ir konusveidīga formaESA - Rosetta - Steins: A diamond in the sky - images. Platākajā daļā izsists liels krāteris. 

 Atsauces 

 Ārējās saites 
 ESA internet lapa ar Šteina fotogrāfijām un animācijām

Kategorija:Asteroīdi
Kategorija:Rosetta
Kategorija:Asteroīdi, kuru nosaukums saistīts ar Latviju